จักรกฤษณ์ อำมรัตน์

**วสวิศร์ ศตพิพัฒน์** (เกิด 25 ตุลาคม พ.ศ. 2512) ชื่อเล่น **ต้น** เป็นที่รู้จักในชื่อเดิมว่า **จักรกฤษณ์ อำมะรัตน์** เป็นนักแสดงชายชาวไทย มีชื่อเสียงจากการรับบทเป็นตำรวจในละครหลายเรื่อง เช่น เขาวานให้หนูเป็นสายลับ (2534)*, * ล่า (2537), เลือดเข้าตา (2538) และ โปลิศจับขโมย (2539)

## ประวัติ
จักรกฤษณ์เป็นบุตรคนแรกจากทั้งหมดสามคนของวิเชียร อำมรัตน์ กับสำอางค์ อุ่นใจ มีน้องสาวสองคน สำเร็จการศึกษาจากวิทยาลัยครูสวนสุนันทา

ผลงานทางด้านภาพยนตร์ ได้แก่ บุญชู 6 โลกนี้สุดสวย น่ารักน่าอยู่ ถ้าหงุ่ย ในปี พ.ศ. 2534, คนแซ่ลี้ ในปี พ.ศ. 2536 คู่กับ บุษกร พรวรรณะศิริเวช ซึ่งได้รับรางวัลดารานำชายยอดเยี่ยมจากสมาพันธ์ภาพยนตร์แห่งชาติด้วย และในปี พ.ศ. 2549, 2550 และ 2551 รับบทพระเจ้านันทบุเรง จากภาพยนตร์ไตรภาคเรื่อง ตำนานสมเด็จพระนเรศวรมหาราช

จักรกฤษณ์สมรสกับสุตา อิสระ แอร์โฮสเตสของการบินไทย ในต้นปี พ.ศ. 2549 หลังคบหากันมา 2 ปี

## อาชีพนักพากย์
จักรกฤษณ์ตัดสินใจผันตัวมาเป็นนักพากย์อาชีพเต็มตัวตั้งแต่ปี พ.ศ. 2566 ในช่วงที่วงการละครไทยขาลงและงานแสดงซบเซา ก่อนหน้านั้น เขาเคยพากย์เสียงตัวละคร ทองดี ซึ่งเขาเคยแสดงในภาพยนตร์เรื่องบุญชูในยุคที่เป็นภาพยนตร์ซาวด์ออนฟิล์มหรือเสียงในฟิล์ม
 
ในเวลาต่อมา เขาได้รับการติดต่อจากเกรียงศักดิ์ เหรียญทอง หรือ อาเกรียง นักแสดงและนักพากย์ชื่อดัง ที่สนใจในเสียงอันเป็นเอกลักษณ์ของจักรกฤษณ์ ให้มาร่วมงานกับทีมพากย์พันธมิตร หลังจากที่ร่วมงานกันในละคร แต่เนื่องจากคิวละครในช่วงนั้นค่อนข้างแน่น เขาจึงต้องหยุดไป ต่อมาเมื่องานแสดงเริ่มลดลง จักรกฤษณ์จึงติดต่อกลับไปและได้เข้ามาเป็นนักพากย์เต็มตัวตั้งแต่นั้นจนถึงปัจจุบัน โดยพากย์ทั้งภาพยนตร์และซีรีส์จากอเมริกา เกาหลี และจีน รวมถึงซีรีส์แนวตั้งที่กำลังได้รับความนิยม

## ผลงาน
### ละครโทรทัศน์

### ละครสั้น
* 2539 ร้อยรสบทละคร ตอน เลขาหน้าใหม่ ช่อง 3
* 2539 ร้อยรสบทละคร ตอน สะพานรุ้ง ช่อง 3
* 2539 ร้อยรสบทละคร ตอน เลดี้จำแลง ช่อง 3

### มิวสิกวิดีโอ
*เตือนให้จำ ศิลปิน ใหม่ เจริญปุระ (2532)
*บอกกับใจ ศิลปิน ฟอร์เอฟเวอร์ (2533)
*ที่สุดของหัวใจ ศิลปิน เรนโบว์ (2535)
*คิดอะไรอยู่ ศิลปิน อิทธิ พลางกูร (2538)

### ภาพยนตร์
* บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย (2534) รับบท ทองดี
* โก๊ะจ๋าป่านะโก๊ะ (2534) รับบท กำจัด
* หอ หึ หึ (2535) รับบบท ผีผู้กอง
* อนึ่ง คิดถึงพอสังเขป (2535) รับบท ทองเอก
* เจาะเวลาหาโก๊ะ (2535) รับบท กำจัด
* แม่ผัว (2536)
* คนแซ่ลี้ (2536) รับบท แจ็ค
* บุญชู 7 รักเธอคนเดียวตลอดกาลใครอย่าแตะ (2536) รับบท ทองดี
* หอบรักมาห่มป่า (2537) รับบท ดนัย
* อนึ่ง คิดถึงพอสังเขป รุ่น 2 (2539) (รับเชิญ)
* ชื่อชอบชวนหาเรื่อง (2546) (รับเชิญ)
* สนิมสร้อย (2546)
* ฆ่าโบกปูน (2546)
* จอมขมังเวทย์ (2548)
* ตำนานสมเด็จพระนเรศวรมหาราช (2550-2558) รับบท พระเจ้านันทบุเรง
### หนังวีซีดี
* เลือดเด็ก

### โฆษณา
*โค้ก
*นมเปรี้ยวไทยเดนมาร์ค
*นมโชคชัย
*แป้งเย็นเปาโล
*ยาบรรเทาปวดตราครก

## รางวัล
* รางวัลภาพยนตร์แห่งชาติ สุพรรณหงส์ ครั้งที่ 3 **นักแสดงนำชายยอดเยี่ยม**  จากเรื่อง คนแซ่ลี้
* รางวัลโทรทัศน์ทองคำ ครั้งที่ 13 **นักแสดงนำชายดีเด่น**  จากละครเรื่อง ท่านชายกำมะลอ
* เข้าชิงรางวัลคมชัดลึก อวอร์ด ครั้งที่ 13 สาขานักแสดงสมทบชายยอดเยี่ยม จากละครเรื่อง ข้าบดินทร์

## อ้างอิง
* 

## แหล่งข้อมูลอื่น
* 

หมวดหมู่:บุคคลจากอำเภอสิชล
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
หมวดหมู่:นักแสดงจากจังหวัดนครศรีธรรมราช
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
หมวดหมู่:นักพากย์ชายชาวไทย
หมวดหมู่:นักแสดงอิสระชาวไทย